הוועדה לענייני ביקורת המדינה, כנסת 16, פרוטוקול מספר 236, 2005-11-22 16:00

מל פולישוק-בלוך: אנחנו בעצם יושבים כאן כוועדת ביקורת המדינה של הכנסת, אנחנו מתארחים באכסניה של עיריית שדרות ומטרת הישיבה הזאת היא מעקב, כי אנחנו עוקבים תמיד מה קורה ומה לא קורה, מעקב אחר ההבטחות של הממשלה לעיר שדרות.

מל פולישוק-בלוך: הישיבה הקודמת התקיימה בחודש מרץ, לפני מספיק חודשים.

מל פולישוק-בלוך: אני זוכרת את הישיבה הקודמת שהתנהלה בכנסת ואתה, אדוני ראש העיר העלתה כמה נושאים שלא באו על תיקונם.

מל פולישוק-בלוך: אנחנו כאן בשביל גם ממך וגם מנציג ראש הממשלה שיושב פה, אם יש כאן נציגים נוספים מהממשלה?

מל פולישוק-בלוך: מה טרם בוצע מכל ההתחייבויות.

מל פולישוק-בלוך: אני יכולה לספר לכם שאנחנו בקשר הדוק ומתמיד במשך כבר כמה ימים עד לפני חמש דקות, עם משרד הפנים לגבי ההבטחה שאומנם ניתנה בעל-פה, אבל לפי מה שדובר בישיבה הקודמת, הבטחה שלטונית גם אם ניתנת בעל-פה היא צריכה להיות מקויימת, בסדר גודל של כ- 20 מיליון ש”ח.

אלי מויאל: 15 מיליון.

מל פולישוק-בלוך: אז דובר על 20.

אלי מויאל: 5 הועברו באותו זמן שישבנו ונותרו עוד 15 מאז הישיבה.

מל פולישוק-בלוך: שר הפנים הבטיח להעביר.

מל פולישוק-בלוך: מה שקורה כרגע, הכסף מבחינת שר הפנים והאוצר הועבר והוא תקוע אצל היועץ המשפטי של משרד הפנים.

מל פולישוק-בלוך: זה מה שקיבלתי לפני שלוש דקות, העדכון האחרון.

מל פולישוק-בלוך: היועץ המשפטי של משרד הפנים עוד לא אמר את דברו.

מל פולישוק-בלוך: אתה מבין, יש כל-כך הרבה אנשים שצריכים להגיד מה צריך לעשות, אז עכשיו זה "תקוע" אצלו.

מל פולישוק-בלוך: אנחנו מאוד לוחצים.

מל פולישוק-בלוך: כפי שנאמר גם בישיבה הקודמת, שהיתה רבת משתתפים, דובר אז שחייבים, הממשלה מבטיחה והיא צריכה לקיים.

מל פולישוק-בלוך: גם עכשיו, בגלל הישיבה שלנו, שר הפנים הורה לזרז את העניין, אבל לצערי הרב אני לא יכולה לבשר לך שה- 15 מיליון הגיעו כבר לקופה של העירייה.

אלי מויאל: אני אעדכן אותך.

אלי מויאל: 10 מיליון מתוך זה התקבלו והם בקופת העירייה, ו5- מיליון, לפי מיטב הכרתי, ידיעתי והבטחותיי, עוברים בימים האלה.

מל פולישוק-בלוך: זה מה שהובטח.

אלי מויאל: מדובר ב5- מיליון שטרם הגיעו, אבל מדובר רק ב-5 מיליון.

מל פולישוק-בלוך: אני לא יודעת, אולי במשרד הפנים לא יודעים כי הם דיברו אתי כל הזמן על 15 מיליון.

אלי מויאל: אני אשמח לקבל מהם עוד 10 מיליון.

מל פולישוק-בלוך: אולי יש הפתעה, על כל פנים זה מה שדובר כל הזמן.

אלי מויאל: תראי, משרד הפנים הם בסדר, אבל לא עד כדי כך בסדר.

מל פולישוק-בלוך: אז אנחנו מדברים כרגע מבחינתך על 5 מיליון.

מל פולישוק-בלוך: הם דיברו אתנו עד לפני חמש דקות על 15 מיליון, אז או שיש להם אי הבנה או בלבול.

מל פולישוק-בלוך: אני רוצה לתת למבקר בבקשה לומר את דברו.

מיכה לינדנשראוס: אני קודם כל רוצה לברך את עיריית שדרות, על כך שיצא לנו לתאם את הישיבה כאן אצלך, זו היתה יוזמתה של חברת-הכנסת מלי פולישוק-בלוך שיזמה את הפעולה הזו ואין לי אלא לברך על כך ולהודות לה על הרעיון ועל היוזמה.

מיכה לינדנשראוס: אנחנו כוועדה, אתם כוועדת כנסת, עושים כמיטב יכולת

מיכה לינדנשראוס: כם להקיף בתקופה קצרה עומס עבודה עצום שקשור עם הנושאים של ביקורת המדינה בדוחות הביקורת.

מיכה לינדנשראוס: אני פונה אליך, אני בעצם פונה אליה ולחברי הכנסת שצריכים להיות פה.

מיכה לינדנשראוס: לא היה כפעילות כזו ולפי מיטב ידיעתי בוועדת ביקורת המדינה כפי שהיתה בתקופת כהונתה של גב' פולישוק.

מיכה לינדנשראוס: התוצאות כפי שאנחנו רואים אותן כאן שהיא הצליחה להביא הנה 50 אחוזים מהאנשים שיושבים פה, 50 אחוזים הם עובדי מבקרי המדינה, החל מהממונה על הרשויות המקומיות, מר גולן ויהושע רוט והדוברת שלנו והאחראית על האגף הרשויות המקומיות.

מיכה לינדנשראוס: האלוף מנדי שמוכר גם לך בוודאי, ואני שלאחרונה הגעתי מכס נשיאות של ביתם-משפט מחוזי אל עבר כס מבקר המדינה.

מיכה לינדנשראוס: על כל פנים, מבחינתנו אני חושב שהמפגש הזה הוא בר תועלת רבה כי אנחנו ראינו דברים ורואים דברים ועוד נראה דברים.

מיכה לינדנשראוס: ואני לכן מברך גם את האכסניה וגם את היושבת-ראש הנמרצת שלנו בתחום הזה שגם לא ויתרה על הקיום של הישיבה היום, אף על פי שיכול להיות שכל אחד מאתנו אם היה מרגיש לא כל-כך טוב אתמול, ייתכן שהיה מבקש דחייה.

מל פולישוק-בלוך: למה רק אתמול, גם היום.

מיכה לינדנשראוס: גם היום.

מיכה לינדנשראוס: על כל פנים, אמרתי רק את מקצת שבחה בפניה ולא את מירב שבחה, את זה אני משאיר כמובן להזדמנויות שהיא לא תהיה נוכחת.

מיכה לינדנשראוס: לעניין הנושא עצמו, רציתי למסור לכם פרט מסוים שנראה לי חשוב.

מיכה לינדנשראוס: יכול להיות שאנחנו מוסרים את הפרט הזה כאן לראשונה, הוא עתיד להיות חלק מדוח מבקר המדינה בנושא ההתנתקות שיגיע לשולחנה של הכנסת ושל ראש הממשלה ונשיא המדינה, בתחילת חודש ינואר.

מיכה לינדנשראוס: אני לא רוצה להתחייב על מועד מדויק בחודש ינואר, יכול להיות תחילת אמצע חודש ינואר, אבל כמובן בתוך תקופה קצרה.

מיכה לינדנשראוס: אנחנו בדקנו במסגרת דוח ההתנתקות, על פי המדיניות החדשה של משרד מבקר המדינה, נושאים בזמן התרחשותם ונושא ההתנתקות היה אחד הנושאים שאנחנו דנו בהם בזמן ההתרחשות.

מיכה לינדנשראוס: 21 אנשי ביקורת שלנו שזה מספר חסר תקדים עסקו במשך תקופה של כמה חודשים, כמעט בעבודה יומיומית, שעות על גבי שעות, יום ולילה, בנושא של בדיקת תהליכים בתהליך ההתנתקות ובין השאר עלה על הפרק הנושא שאני קורא לו “נושא הביטחוני” מבין הנושאים שעסקנו בהם, זה הנושא של המיגון שהיה בעינינו חשוב ביותר.

מיכה לינדנשראוס: אני רוצה לומר לך שהמסקנה של נושא המיגון ושוב אני אומר לך דבר שנשלח לבדיקה לראש הממשלה ולשר הביטחון, ואני עדיין אומר את זה בהסתייגות קלה מאוד בכך שעדיין לא קיבלנו את תגובת המבוקרים.

מיכה לינדנשראוס: אנחנו עתידים לקבל ממשרד ראש הממשלה ביקש אותנו לפני יומיים, ביקש אותי ואת עמיתיי לדחות את מתן התשובה על-ידם למשך שבועיים ימים ואנחנו נעתרנו להם וכך שהתגובה תגיע לקראת תחילת החודש הבא, זאת אומרת, זה עניין של שבוע-שבועיים ולא יותר.

מיכה לינדנשראוס: הקראתי לך שתיים וחצי שורות מתוך הדוח, יותר אני לא אקרא.

מיכה לינדנשראוס: הדוח הזה הוא כמובן עדיין חסוי, אבל את הקטעים האלה חשבתי לנכון להביא בפניך ובפני ועדת הכנסת יותר נכון, כדי שיידעו איפה הדברים האלה עומדים מבחינת משרד מבקר המדינה.

מיכה לינדנשראוס: לכן הייתי אומר אם חברי ועדת הכנסת שנמצאים פה הבינו עד כמה חמור העניין מבחינתנו, אז יש מקום כמובן לתקן את הדברים ואני מקווה בסבירות גבוהה שהם גם יתוקנו.

מיכה לינדנשראוס: מאחר שרן כהן, חברנו היקר הגיע זה עתה, הייתי רוצה לקרוא.

רן כהן: אני מתנצל, אני פשוט הייתי בכנס שדרות.

מיכה לינדנשראוס: רציתי לקרוא בפניך קטע שאני עכשיו הקראתי אותו ליושבת הראש הנמרצת שלנו, וכמובן לראש העיר שהוא המארח שלנו, ואמרתי שבהסתייגות הקטע הזה שאני הקראתי הוא בהסתייגות מבחינה זו שאנחנו מחכים לתגובת המבוקר, ראש הממשלה ומשרד ראש הממשלה וכמובן גם משרד הביטחון.

מיכה לינדנשראוס: זה קטע מתוך הדוח בנוגע לעיר הזאת ורציתי להביא אותו בהסתייגות אחת שייתכן מאוד שנצטרך לשקול את הדברים כאשר נקבל את תשובת ראש הממשלה למה שאני מקריא עכשיו.

מיכה לינדנשראוס: על כל פנים משרד ראש הממשלה ומשרד הביטחון.

רן כהן: אדוני המבקר, הוא תקין ונכון גם לעכשיו, תהיה תשובה אשר תהיה.

מל פולישוק-בלוך: כל תשובה שלא תהיה איך אפשר להסביר את זה.

רן כהן: יכולה להיות תשובה שאומרת בינתיים מאז שהמבקר העביר את הדוח, המשרד תיקן ויש כבר.

אלי פררזטיסקי: האמת שיש שינויים.

מל פולישוק-בלוך: קודם כל אני מברכת את חבר-הכנסת רן כהן שהגיע וזה חשוב מאוד.

מל פולישוק-בלוך: אני לא הקדמתי ברכות לעיר כי אני מרגישה שאני בישיבת המשך לישיבות רבות שהייתי פה.

מל פולישוק-בלוך: הרי זו לא פעם ראשונה כחברת כנסת שאני פה, אז אני כבר מרגישה כמו בבית שאני לא צריכה להתחיל מהתחלה.

מל פולישוק-בלוך: לכן אני גם בטוחה שרן כהן כאן כי אין כמו לשבת עם האנשים בביתם כדי להרגיש גם את הכאבים לפעמים.

מל פולישוק-בלוך: עכשיו מה שאני רוצה, שאנחנו נמקד כאן את הישיבה, אני רוצה שתיתן לנו תמונה ברורה מכל ההיבטים האפשריים, מה מטריד אתכם, מה הובטח לכם ומה טרם קוים.

אלי מויאל: קודם כל בוא נפריד, אני לא יודע אם אני לא מקדים את המאוחר, דומני אדוני שאני קיבלתי את הדוח הזה להגיב עליו בכתב ואני מקווה להגיב עליו.

אלי מויאל: אז אני לא יודע אם אני לא מקדים את המאוחר ומאחר את המוקדם.

אלי מויאל: מכל מקום צריך להבדיל בין שני דברים.

אלי מויאל: אלף, מחויבותה של ממשלת ישראל ומה שנקרא "חבילות סיוע" לעיר שדרות במסגרת המשא ומתן שאנחנו ניהלנו עם הממשלה הזאת לבין המיגון, שזה שני דברים של כוחות קודם כל מבחינה חוקית, מבחינה תקציבית, מבחינת ההחלטות של הממשלה וכוחות משדות אחרים.

אלי מויאל: מה שהממשלה התחייבה בשלוש החלטות מפורסמות לסייע לעיר שדרות, קויים במלואו עד הפרט האחרון למעט אותם 5 מיליון ש"ח.

אלי מויאל: קודם כל צריך להגיד בשבחה של ממשלה לפעמים גם.

אלי מויאל: קויים בסעיפים אחרים אפילו קויים בנדיבות מה.

אלי מויאל: יש לנו את העניין של ה5- מיליון ש”ח.

אלי מויאל: לפי מיטב הכרתי וידיעתי הם צריכים לעבור בשבוע הקרוב, מבחינתנו אנחנו רואים את זה כבסדר.

אלי מויאל: ואם לא, אז אנחנו נדע למי לפנות.

אלי מויאל: החלטת המיגון של סובב עזה היא החלטה של ממשלת ישראל שהעבירה אותה בתקציב בסך 270 מיליון ש”ח, נכון אלון?

30694: זה לא עבר.

אלי מויאל: לא, זאת היתה החלטה.

30694: החלטה פנימית של משרד הביטחון.

אלי מויאל: ההחלטה היתה למגן את כל מה שקרוי "סובב עזה", לנו נודע שממשלת ישראל צריכה לתקצב את המיגון של סובב עזה בסך של 270 מיליון ש"ח.

אלי מויאל: היו ויכוחים כרגיל בין האוצר למשרדים אחרים, וזה תקוע שם.

אלי מויאל: בפועל רק לפני שלושה חודשים אחר תחילת שנת הלימודים, לאחר ה1- לספטמבר, נכנס הטרקטור הראשון בשדרות למגן את הגן הראשון בשדרות.

אלי מויאל: בזמן זה שאנחנו יושבים עוד לא מוגן אף גן.

מל פולישוק-בלוך: בתי ספר כן מוגנים?

אלי מויאל: גם הם בתכנית.

אלי מויאל: זאת אומרת, ניתנה מנה של 4 מיליון, עכשיו ניתנה מנה של 7 מיליון ועל המנות האחרונות הכל עוד בערפל, מתקדמים מצעד לצעד, מכל מקום בשטח הקבלנים עובדים ובפועל עוד לא מוגן אף גן.

אלי מויאל: הגנים הראשונים בתהליך של הגנה.

מל פולישוק-בלוך: כמה זה צריך לקחת כדי להגן על כל גן ?

אלי מויאל: ארבעה-חמישה גנים?

30694: כן.

מל פולישוק-בלוך: שיטת המיגון זה כמו שפורסם לפחות בעיתונות, מה שעשו בתע"ש, הרעיון החדש שלהם לגבי גגות, אתה יודע את זה?

אלי מויאל: לא, זו שיטה רגילה לגמרי שמבטיחה מיגון מצוין לפי ההחלטה.

אלי מויאל: דרך אגב, אולי זה מקום שכדאי גם שתדעו את זה, אפילו היום התעסקנו עם העניין הזה.

אלי מויאל: אומרים לנו, שזה מצילת חיים ואנחנו פטורים ממכרזים.

אלי מויאל: זה לא מצילת חיים ואם זה במכרזים יש תמיד תקלות והדברים עוד תקועים שמה ואנחנו מנסים לשמור על החוק ולקיים את ההוראות.

אלי מויאל: יכול להיות שאנחנו פטורים ממכרז, יכול להיות שפיקוד העורף פטרו ממכרז כי פיקוד העורף הוא הזרוע המבצעת של צה"ל בנושא הזה.

אלי מויאל: אפילו היום בצהרים דנו באיזה עניין "שתוקע" אותנו.

אלי מויאל: מכל מקום, לא נראה שבמהלך השנה הקרובה או אפילו לקראת הרבע הראשון של שנת 2007 מוסדות החינוך בשדרות ימוגנו.

אלי מויאל: חלקם בשלבים מסוימים ימוגנו, חלקם לא, זה המצב.

אלי מויאל: אני הייתי זה שביקשתי לא לפתוח מערכת הלימודים בשדרות בשל המצב כי לא הייתי מוכן לקחת אחריות על חיי אדם.

אלי מויאל: בסוף התפשרנו תוך מחאה שלי שאני מזהיר את הילדים ואת המנהלים ואת האחראים עליהם במוסדות, שלחתי לכל מנהל בית-ספר את מפת המוסד שלו ואמרתי לו, כאן בצבע הזה זה מסוכן שיעמדו ילדים.

אלי מויאל: אני לא לוקח אחריות, אז אנא, או שאל תלמדו או שתמצאו פתרונות אחרים, כי לא הייתי מוכן לקחת אחריות, אפילו אחריות שילוחית לא הייתי מוכן לקחת.

אלי מויאל: אחד מבתי-הספר שלנו עדיין מדדה ומקרטע מכאן ומכאן כי זה בית-ספר שממש אין לו אפילו תקרת ביטון, אז לא הייתי מוכן לקחת את הסיכון, אז אנחנו פיזרנו אותם לכל מיני כיתות, עשינו כל מיני הסדרים.

אלי מויאל: זה המצב נכון להיום כ- 10 גנים בתהליך ביצוע.

אלי מויאל: שום גן עוד לא מוכן, היתר מחכים לתקציבים, מחכים למכרזים, מחכים לתקציב המדינה, מחכים לאוצר, מחכים לשר הביטחון.

אלי מויאל: כל המחלות החולות של עם ישראל נמצאות בכל מקום כנראה וזה לא עוזר.

אלי מויאל: זה המצב, גברתי.

רן כהן: אדוני ראש העיר, בכל זאת אני רוצה לשאול את השאלה, שים את האצבע על צוואר הבקבוק של העניין.

אלי מויאל: כסף.

רן כהן: לא, כי לומר אין מכרזים זה כאילו יש כסף.

אלי מויאל: כסף, כסף.

רן כהן: אילו היום העניין הכספי היתה ניתנת הוראה והיה תקציב, העניין של היציאה של המכרז והביצוע הוא דבר שאפשר היה.

אלי מויאל: בעיקרו זה כסף, לא יותר ולא פחות מזה.

אלי מויאל: עובדה שהמנות באות בשני מליון, בארבעה מיליון, בשבעה מיליון.

רן כהן: זה כסף של משרד הביטחון?

אלי מויאל: זה כסף של משרד האוצר.

רן כהן: זה לא של האוצר, זה של המדינה.

אלי מויאל: ברור, כן.

אלי מויאל: אנחנו מקבלים אותו דרך פיקוד העורף.

מל פולישוק-בלוך: המצב אצלכם אותו דבר, אני מבינה?

30694: אני ברשותך אוסיף כמה דברים.

30694: אלי קודם כל דייק בהבהרת הפער, ההבדל בין כל סוגי הסיוע האזרחי נקרא לזה לבין המיגון.

30694: אני רוצה רק לציין נקודה אחת שככל הידוע לי, אלי, כנציג משרד ראש הממשלה, יגיד שהעניין פתור, בכל אופן חשיבות משרד הפנים לא מרגיעה אותנו, זה נושא השיפוי בגין הארנונה שאנחנו אמורים לקבל.

30694: אנחנו לא קוראים את מחשבות משרד הפנים שיש להם את כל הסכום בתקציב של 2005 כדי לשפות את הרשויות, ארבע מועצות אזוריות והעיר.

30694: אבל אם אפשר להירגע מהעניין הזה, בסך-הכל הדברים.

מל פולישוק-בלוך: אני רוצה להבין יותר טוב.

מל פולישוק-בלוך: בניירות שאצלי, וכפי שראש העיר אמר, אתם כן קיבלתם שיפוי לארנונה, 6.5 מליון.

אלי מויאל: אלה התחשבנויות, אבל לא תקלה של ביצוע.

מל פולישוק-בלוך: אני רוצה להבין יותר לעומק.

מל פולישוק-בלוך: אצלכם לא קיבלתם, זאת אומרת, יש כאן הבחנה בין?

30694: הגזבר שלי, שאוהב להיות מדויק מאוד, אמר בפירוש שמשרד ראש הממשלה אמר, הכל בסדר והחשבות של משרד הפנים, צריך ללכת אליהם, אומרת, שאין להם עדיין את כל הכסף כדי לשפות.

30694: כדאי לשאול, אם הוא טועה, אני אשמח לדעת.

אבישי כהן: כל הכסף נמסר ואתם מקבלים את הכסף בהתאם לקצב של הדיווח.

אבישי כהן: אם אתם דיווחתם ל- 9 החודשים הראשונים של השנה, אתם קיבלתם את הכסף עד לגובה של 80 אחוזים.

אבישי כהן: וכאשר תגישו דוחות מאושרות על-ידי רואה חשבון, תקבלו את 20 האחוזים הנוספים, יש כסף במשרד הפנים.

30694: מכיוון שראש העיר צדק בכך שהעניין מתבצע, אין סיבה להניח שהוא לא יקרה.

30694: עכשיו לגבי נושא המיגון.

30694: תראו, נושא המיגון הוא נורא סבוך משום שמדובר פה בבעיה שאין לה פתרון של מאה אחוזים, צריך להגדיר פרמטרים מה רוצים להגיע ואז לבדוק אם יש את המקורות ואת קצב הביצוע.

30694: כשפיקוד דרום ופיקוד העורף, נשאלו על-ידי מנכ"ל משרד הביטחון לפני שנה, אולי שנה פלוס, מה צריך כדי להגן על שדרות וסובב עזה, אז הם הגיעו ל- 900 מיליון.

30694: זה כלל, אם אני זוכר נכון, את החדרים הממוגנים, היום ברוב הקיבוצים והמושבים אין חדרי ביטחון, למעט מה שבנו בנחל עוז לפני ארבע שנים ומה שהציבו בנתיב העשרה, מה שהוכח, כן, השילוב הזה של הטכנולוגיה, ההתראה וחדר הביטחון כמצילת חיים עד לפני מספר מועט של שבועות.

30694: ברוב היישובים שלנו אין חדרי ביטחון בבתים, יש מקלטים, זה לא אומר, גם אם יש "שחר אדום" ובמחצית הצפונית בסובב עזה מופעלת ההתראה "שחר אדום", אין לאן ללכת.

30694: אז הבדיחה אצלנו זה מי מכסה את מי, האישה את הבעל או הבעל את האישה ורצים לילדים, למעשה אין פתרון.

30694: זאת סוגיה אחת.

30694: 900 ומשהו מיליון אמר מנכ"ל משרד הביטחון היוצא, אין מה לדבר, חבל על הזמן, שוב, עניין של כמה רוצים, כמה חושבים שהגיוני להגיד, הגיעו למספר שהמספר המדויק הוא 240 מיליון .

30694: זה לא עבר החלטה, לצערי משרד הביטחון בעצמו לא עמד ככה באופן נחוש על המספר הזה, אין החלטות ממשלה, יש ועדות שרים לנגב/גליל שלחצו.

30694: בפועל, שורה תחתונה, מכספים של פיקוד העורף, משרד הביטחון כולל שעבוד של תקציבים של פיקוד העורף לשנת 2006, יוצאים מכרזים על 85 מיליון.

30694: בתוך ה- 85 מיליון יש את מה שקוראים היום, הניצול הזה של הכיתות הממוגנות שיפזרו על-פיהם.

30694: יש כל מיני אמצעי מיגון לישובים, למשל חדרי הביטחון בנתיב העשרה.

30694: גנים בשדרות ואצלי זה שישה, בניר עם ובנחל עוז.

30694: אם יישאר כסף אז גם בגבים שהוא צמוד לקמפוס לספיר, ששמה נפלו בתוך בית הספר ובמקומות אחרים שישה או שבעה טילים.

30694: כלומר, מדינת ישראל קיבלה אמירה ברורה מפיקוד העורף, אחרי ששמעו הערכת מצב ביטחונית מפיקוד דרום, שצריך בשלב הקרוב למגן את מבני החינוך.

30694: למה דווקא מבני החינוך – סתם, כי ככה הוחלט שצריך קודם כל מבני חינוך ולא מבני ציבור.

מל פולישוק-בלוך: זה נשמע מאוד הגיוני.

מל פולישוק-בלוך: הילדים היום נמצאים בחלקם הגדול בכיתות.

30694: אני רוצה לומר שיש פה סוג של הערכה ערכית.

30694: אני כרגע לא בא בטענות, אני רק אומר נקבע שאמירה ערכית.

מל פולישוק-בלוך: לא, אתה כן בא בטענות.

מל פולישוק-בלוך: אי אפשר למגן את הכל בוא בזמן, גם מבחינה תקציבית, גם מבחינת הביצוע.

מל פולישוק-בלוך: אז מתחילים מאיפה שיש ריכוז יותר גדול של אנשים.

מל פולישוק-בלוך: נראה לי מאוד הגיוני.

רן כהן: אני שמעתי את זה ממנו גם קודם שהעניין היה שהוא לא ייקח אחריות על הילדים ולא יגיד להם לשלוח לבתי-הספר ולגנים כשיש סכנה שבטיל אחד ילכו חמישה ילדים, נקודה.

30694: בסדר, אז מה אני רוצה לומר לכם, שאם נלך עם זה עקבי ואני עכשיו אחרי שבוע שפעם ראשונה בעיר שדרות, לא יודע, כנראה שהתרגלו, החבר'ה שלי לוקח להם זמן להבין, השביתו את מערכת החינוך אצלי ההורים.

30694: ואני משחק אותה גיבור, מה עושה ראש עיר.

אלי מויאל: אתם התקדמתם, בקיבוצים הלכו תמיד 20 שנים אחרינו, עכשיו זה רק חודשיים, התקדמתם.

30694: דרך אגב מה קורה אצלנו, 70 אחוזים מהתלמידים שלנו, המכללה בוודאי, אבל שני בתי-הספר, הם באים מחוץ לשמי הקאסם.

30694: פה בשדרות החבר'ה רגילים, אז בסדר, יעיינו במירכאות, חבר'ה, כן, זה ברור.

30694: אלא הם מבחוץ והם מפחדים.

30694: עכשיו מה אנחנו אומרים להם, מה אומרת מערכת הביטחון, מערכות חינוך וכו', אומרים, אין למעשה פתרון אמיתי.

30694: וחבר'ה, צריך להגיד את הדבר הזה, צריך להגיד, אין פתרון, מה יש כן?

30694: צריך לקבוע תקציב על-פי סדר עדיפות ולעשות אותו.

אלי מויאל: אין החלטה מסודרת עם תקציב מתוקצבת למיגון, לא קיימת בממוצע בכל מוסדות מדינת ישראל.

30694: כדי שגני הילדים בשדרות ובסובב עזה יקבלו את המענה, צריך עוד 69 מיליון ₪.

30694: משרד ראש הממשלה או גורמים במשרד ראש הממשלה הולכים ומנסים לפתור את הבעיה.

30694: אין החלטה, אין כסף, בוודאי שכתוצאה מזה אין מכרזים, יש כן תכנון, נעשה תכנון כולל של פיקוד העורף, הוציאו כמה מאות אלפי שקלים על התכנון.

30694: כאשר ניגשים לביצוע, אז זה עובד.

30694: אני לא רוצה לבוא בטענות על הטקטיקה.

30694: אבל מאיפה זה בא?

30694: אתם שואלים למה זה לא מוכן?

30694: כי לא הוחלט בזמן ולא הוקצב בזמן ולא אין, זה כל הסיפור.

אלי מויאל: אבל אותר בזמן על-ידינו.

מל פולישוק-בלוך: זה ברור.

מל פולישוק-בלוך: בואו נשמע את נציגי ראש הממשלה.

אבי הלר: אני רוצה להתייחס לחלק הראשון בנושא של ה-15 מיליון שאת ציינת שהיו הבטחות בעל-פה ויש לזה כיסוי בכתב גם.

אבי הלר: ויש מכתב ממנכ”ל משרד הפנים לממונה על התקציבים באוצר עם העתק לשר הפנים, הנותן כיסוי ל-15 מיליון ₪.

מל פולישוק-בלוך: אז למה במשרד הפנים צריך לעצור 15 מיליון?

אבי הלר: אני קודם כל אבהיר את מה שציינת.

מל פולישוק-בלוך: או-קיי, עשיתם את מה שצריכים, כשלא היית חבר-הכנסת כהן, אני דיווחתי, גם ראש העיר אמר את זה, שרוב הכסף שהובטח אז בישיבה שאתה התרעמת אם אתה זוכר במרץ, רוב הכסף הועבר, חמישה מיליון נתקעו במשרד הפנים.

מל פולישוק-בלוך: בתחילת הישיבה נאמר לי אצל היועץ המשפטי של משרד הפנים.

מל פולישוק-בלוך: לא ברור לי, הם אמרו לי שחלק עבר, למה זה לא, זה עוד יותר לא ברור.

אבי הלר: הגזבר החליט, החשב של משרד הפנים החליט מסיבות שלא הצלחתי לקבל הסבר ממנו, כמה פעמים שניסיתי לשוחח אתו, הוא החליט להעביר את זה לחוות דעת של היועץ המשפטי של משרד הפנים.

אבי הלר: למרות כל המסמכים.

מל פולישוק-בלוך: זה מה שלא ברור פה, מאוד מוזר.

אבי הלר: זה לגבי הסוגיה הראשונה.

אבי הלר: לגבי הנושא של המיגון.

רן כהן: זו החלטת ממשלה.

אלי פררזיסקי: זו לא החלטת ממשלה.

אלי פררזיסקי: החלטת ממשלה זה רק על 10 מיליון.

אבי הלר: כל הנושא הזה התחיל בדיון שהיה בשדרות בחודש ינואר.

רן כהן: אז בממשלה הובטח, הבטחה ממשלתית צריכה להיות כמו החלטה.

אלי מויאל: זו אותה הבטחה, כבר שילמו 10 מיליון.

רן כהן: אבל למה להעביר את הכסף רק אחרי שהם הורסים את הנשמה, למה?

אבי הלר: זה לגבי הנושא הראשון.

אבי הלר: לגבי הנושא של המיגון, ועדת שרים בענייני נגב-גליל מטפלת בנושא הזה.

אבי הלר: עד כמה שאני יודע עשו תכנית בגובה של 210 מיליון ₪.

אבי הלר: התכנית הזאת שחולקה לשלוש מנות, 70, 70 ו- 70, כאשר ה- 70 הראשונים הועברו מהאוצר למשרד הביטחון.

אלי מויאל: לא נכון.

אבי הלר: אני מציין את מה שאני יודע.

אלי מויאל: אני אגיד לך, 37 מיליון עד היום, מדויק.

אלי מויאל: אני מצטט לצורך הפרוטוקול את אלוף פיקוד העורף, הוא אמר לי, אמור נא בבקשה, מה70- מיליון הועברה מנה של 37 מיליון ואני מממן אתכם מכספים של תקציבים של 2006 של פיקוד העורף.

אלי מויאל: אבל צריך להגיד את האמת, לא הועבר 70 מיליון לפיקוד העורף ושמה אנחנו נתקעים כי אלוף פיקוד העורף מגרד מכאן ומכאן כי הוא מבין את החשיבות של מיגון הילדים בגני הילדים.

מל פולישוק-בלוך: אני רוצה להבין, ה- 210 שאתה אמר, זו החלטת ממשלה?

אבי הלר: לא.

מל פולישוק-בלוך: למה זו לא החלטת ממשלה?

אבי הלר: כי זו ועדת שרים נגב-גליל, אין החלטת ממשלה.

מל פולישוק-בלוך: אני לא מבינה.

רן כהן: הרי אין שום הכרח שכל תקציב יהיה בהחלטת ממשלה.

רן כהן: כאשר תקציב בא ממשרד מסוים מתקציבו.

מל פולישוק-בלוך: זה לא מתקציבו, זו תוספת.

רן כהן: אבל גם התוספת, הרי זה יכול להיות מתקציבו.

רן כהן: אם זה הועבר לתקציבו של המשרד וניתנה הנחיה להקצות את זה למטרה הזאת.

מל פולישוק-בלוך: אבל זה לא המצב.

מל פולישוק-בלוך: גם לא מתקציבו וגם לא ניתנה הנחיה והם גם אומרים שזו תוספת חיצונית לתקציב הקיים וגם לא נתקבלה החלטה מסודרת.

מל פולישוק-בלוך: אז תראה כמה דברים כאן לא.

רן כהן: אבל הוא כאן מאוד מוזר משום שחלק, שני שליש מהכסף הזה הועבר.

רן כהן: כלומר אין פה איזה מצב שבו יש טענה שמא ההחלטה להקציב את התקציב הזה היא לא תקינה.

רן כהן: נניח שחשב משרד יכול לבוא אלי ולהגיד לי, תשמע אדוני השר.

מל פולישוק-בלוך: אתה מדבר עכשיו על ה- 15 מיליון:

רן כהן: על החמישה מיליון.

מל פולישוק-בלוך: לא, אנחנו מדברים על משהו אחר.

מל פולישוק-בלוך: אנחנו מדברים על ה-210, על המיגון.

רן כהן: גם זה, הרי זה בתוך תקציב משרד הביטחון.

רן כהן: שר הביטחון, האמינו לי, בהחלטה אחת להורות לו שזה יתבצע.

אבי הלר: העובדה שהוא העביר כספים משנת 2006 15 מיליון ₪ לביצוע של עבודה.

30694: אני רוצה להסביר.

30694: ההסבר הוא מאוד פשוט למה הוחלט על 210 מיליון ואני חושב לראות את זה פה, התחושה שלי שמערכת הביטחון מאוד רוצה לעזור, פיקוד הדרום, פיקוד העורף, גורמים במשרד.

30694: המשרד, נקרא לזה לצורך העניין שר ומנכ"ל מאוד חביבים, מאוד תומכים, מאוד אמפטים, הם לא עמדו באופן ברור.

30694: אני אומר את זה מתוך דיבור עם שר האוצר הנוכחי, לא הציבו את זה כדרישה אולטימטיבית לאוצר.

30694: הם הגיעו להבנות ערב ישיבת הממשלה שנותנים את אותם 70, בפועל הוא קיבל, שמענו, כמה בפועל הועבר.

30694: ולא הועברה דרישה אולטימטיבית ל- 210 מיליון.

30694: זה ההסבר.

מל פולישוק-בלוך: והדרישה הזאת היתה צריכה לבוא משר הביטחון?

30694: שר הביטחון, בוודאי.

אלי מויאל: סליחה, רק הערה אחת שתסדר את הכל.

אלי מויאל: ההחלטה הזאת של השלוש מנות היא מסוכנת משום שהנחת העבודה היא שיגמרו את המיגון בעוד שלוש שנים.

אלי מויאל: בתווך עלולים למות אנשים והכסף יוצא בסופו של תהליך ואני לא רואה איזשהו הגיון בסיסי.

רן כהן: אלי, כמה זמן זה אמור להיעשות מבחינת הביצוע.

אלי מויאל: למגן היום זה תהליך של שלושה חודשים.

אלי מויאל: עוד פעם כמה כמויות, אם תביא הרבה כסף, אני אכניס הרבה קבלנים.

מל פולישוק-בלוך: לא, השאלה היא אם יש כסף, אם אין מגבלה תקציבית, כמה זמן לוקח למגן את בתי הספר השדרות, זאת השאלה.

רן כהן: הכסף באופן טבעי צריך לבוא בקצב שבו זה ייעשה.

30694: חצי שנה.

אלי מויאל: חצי שנה, שמונה חודשים היינו גומרים.

אלי מויאל: אם אתה מכניס את כמות הקבלנים הנכונה ויש לך את כמות הכסף הנכונה, אין שום בעיה שבין שישה לשמונה חודשים המהנדס אומר לי את זה, ניתן לגמור.

אלי מויאל: הנחת העבודה שממשלת ישראל היא, זה יהיה בלשון משוחררת, משום שהיא מניחה הנחת עבודה שיכולים להיהרג אנשים פה, למרות שבסוף היום היא גם תוסיף כסף.

מל פולישוק-בלוך: זה האבסורד הגדול.

רן כהן: זה נראה לי ממש כשל מערכות.

אלי מויאל: אבל את זה אני מבקש שאדוני המבקר יבדוק.

30694: דרך אגב רן, זה לא כשל, אולי זו לא החלטה נכונה, אבל זה הוחלט בכוונת מכוון, נאמר קודם, הוחלט, הולכים אחד לפנים, כן, כ-70 הוחלט לפני, לא אחרי שנפלו טילים והיה כעס גדול ואימה גדולה ונאמר בהגיון מסוים, בואו נשמור שתי מנות להמשך ונראה איפה המאמץ העיקרי, מה קורה, לאן זה מתפתח.

רן כהן: אני שמעתי במו אוזניי ששר הביטחון הזה אומרים שהמיגון הזה הוא חיוני.

רן כהן: ואני גם יודע שבכלל היתה גם החלטת ממשלה למיטב ידיעתי.

מל פולישוק-בלוך: לא, זה נאמר דווקא שלא.

רן כהן: על כל הנושא של יישובי סובב עזה.

רן כהן: אז נכון שהיא לא היתה ממוקדת.

רן כהן: אם זה שר הביטחון לא מצליח להוציא את הכסף הזה מהאוצר, הוא צריך להביא הצעת מחליטים לממשלה לקבל החלטת ממשלה ואז אף אחד לא יכול לעמוד נגד העניין.

30709: מה זה עניין של המנות, אם אתה לוקח רדיוס וממגן את הכל, אז איזה מנות יש פה?

מל פולישוק-בלוך: לא, הוא הציג את זה שהממשלה החליטה או ועדת השרים החליטה להעביר את זה במנות.

30709: אבל הוא אמר, המנות זה בשביל לראות לאן הולך המאמץ.

30709: אם אתה ממגן רדיוס ואת הכל, אין פה מאמץ.

30694: 210 מיליון, לא מספיק למגן אלא לפי סדר עדיפות ערכי.

מל פולישוק-בלוך: זה ברור.

מל פולישוק-בלוך: אני רוצה שאנחנו ברוח הדברים שאתה אמרת עכשיו, נוציא מכתב.

רן כהן: צריך לפנות לראש הממשלה בדרישה הזאת, אליו ואל שר הביטחון.

מל פולישוק-בלוך: בהחלט.

רן כהן: בלי שום רחמים.

מל פולישוק-בלוך: ותצייני שם שלא צריכים לחכות לגל הקאסמים הבא כדי לבצע את ההחלטות.

רן כהן: לדעתי גם צריך בהחלט להביע זעם על זה שצריך לכנס עוד ועדה ועוד ועדה ועוד ועדה ועוד פעם לרדת לשדרות, בא בשעה שהיתה הבטחת שלטון מפורשת בעניין הזה.

רן כהן: יש גבול לכל דבר, כל פעם צריך להטריח את המבקר ואת כל האנשים.

מיכה לינדנשראוס: לצורכי הפרוטוקול אני רק רוצה לומר, אני חושב ואני אומר, תמתינו בסבלנות תקופה לא קצרה מבחינה מסוימת, אבל לא ארוכה מבחינה אחרת, אנחנו מדברים על תקופה של חודש ימים, יהיה דוח מבקר המדינה בנושא של ההתנתקות, שלושה חלקים על ההתארגנות של היישובים העירוניים והמועצות האזוריות.

מיכה לינדנשראוס: תמי מנס עשתה זה בהצלחה רבה מאוד.

מיכה לינדנשראוס: לאחר מכן יהיה לנו על הנושא של ביטחון מבחינת מיגון היישובים והדוח השלישי יהיה על ההתארגנות של משרד ראש הממשלה ומינהלת סל”ע.

מיכה לינדנשראוס: הדוח שלנו עתיד יהיה להיות מוגש ויכלול הרבה מאוד פרקים והרבה מאוד סעיפים כולל שני הסעיפים שאתם דנתם בהם כאן.

מיכה לינדנשראוס: הם רק ל, אני הייתי אומר, אני הבאתי לכם רק על קצה המזלג את הדברים.

מיכה לינדנשראוס: בדיוק באותה מידה שאנחנו היום עוסקים בנושאים נוספים, אבל התפנינו, אנחנו היום הגוף העוסק במלחמה בשחיתות בישראל, זה הגוף המרכזי בעניין הזה, אין כמעט אין בלעדינו מישהו שיעשה את העבודה ועוסקים בזה בהצלחה ענקית.

אלי מויאל: אימא שלי אמרה שזו גם עבודה לכל החיים.

מיכה לינדנשראוס: יכול להיות, אבל אני רק באתי לשבע שנים.

אלי מויאל: זה לא נגמר.

מיכה לינדנשראוס: עזבתי את כס המשפט לשבע שנים.

מיכה לינדנשראוס: מה שרציתי לומר לכם זה הנושא המרכזי שלנו.

מיכה לינדנשראוס: אבל בסד הנושא של המלחמה בשחיתות שבו אנחנו מצליחים בגדול כרגע, בקנה מידה שלקחנו על עצמנו, בהיקף שלקחנו על עצמנו.

מיכה לינדנשראוס: ואנחנו עוסקים בזה בלעדית.

מיכה לינדנשראוס: אני אשמח אם אחרים גם יעשו, כולנו, אבל אנחנו עוסקים בזה בלעדית.

מל פולישוק-בלוך: לא, הם מייצרים את השחיתות שיהיה לכם מה לעשות.

מיכה לינדנשראוס: במקביל לכך, עסקנו בנושא של ההתנתקות ועוד כמה נושאים שרן כהן ואת ודאי יודעים אותם שאנחנו כמשרד מבקר המדינה, היום במדיניות החדשה של המשרד עוסקים, זה על חם בזמן ביצוע ולא ממתינים לעניין הזה, כולל אחריות אישית וכל הפרסום שמות, כל הדברים האלה.

מיכה לינדנשראוס: רציתי פשוט להבהיר את זה, דוח ההתנתקות גברתי, הוא מבחינתנו בעל רמת חשיבות גבוהה ביותר, תוך חודש ימים יהיה דוח, לא רוצה לומר איך הוא יהיה, אבל אני יכול לומר, את שמעת את הקטע הקטן של שתיים וחצי שורות שהקראתי והוא כבר מתוך הדברים האלה תוכלי ללמוד מה אנחנו עושים בעניין הזה.

מל פולישוק-בלוך: מתוך דבריך אדוני המבקר ומתוך הדברים שנאמרו כאן סביב השולחן, אפשר כבר היום להעריך מה יהיה בדוח.

מל פולישוק-בלוך: ומה שחברי רן כהן ואני אומרים, זה שאנחנו פונים לראש הממשלה ולשר הביטחון לדאוג לכך שעד שיפורסם הדוח, יש להם הזדמנות לתקן חלק מהליקויים.

מל פולישוק-בלוך: אחד הליקויים החמורים ביותר זה שהם לא מעבירים כספים כדי להגן על הילדים פה.

מל פולישוק-בלוך: זה מיגון חיים.

מל פולישוק-בלוך: אז אני עם כל הכבוד, הדוח הוא חשוב ביותר והוא יצליף בהם כהלכה אין ספק, ואם הוא יבוא בינואר כשהבחירות במרץ אז זה יהיה עוד חמור.

מל פולישוק-בלוך: ואני שמחה בכך כי אנשים צריכים לדעת מה הולך להיות פה.

מל פולישוק-בלוך: אני אומרת את זה שוב ושוב, ראש הממשלה צריך להבין שלא די להגיד שאנחנו נדאג לילדי שדרות, הוא צריך לבצע או לילדי הקיבוצים והסביבה והיישובים האחרים.

מל פולישוק-בלוך: הוא צריך לבצע ולבצע משמעו, להעביר כסף ולהעביר כסף בזמן, לא רק במלים.

מל פולישוק-בלוך: לכן אני מקבלת את מה שאומרת רן כהן ואני שותפה לגישה, אנחנו צריכים לדרוש, אנחנו צריכים גם ליידע את ראש הממשלה שלפי דברי המבקר בישיבה הזאת כדאי שהוא יידע שהדוח בהכנה, הדוח כמעט מוכן בעצם.

מל פולישוק-בלוך: הדוח מוכן וכדאי לו שכשיתפרסם הדוח שהוא יוכל לאזן את הדברים ולהגיד, הנה, זה כבר העברנו, זה כבר ביצענו.

מל פולישוק-בלוך: זה לא רק ברמה של עצה ידידותית אלא דרישה מהכנסת לבצע את מה שהוא צריך לעשות.

מיכה לינדנשראוס: יש לך ולחבר הכנסת רן כהן, תמיכה מלאה שלנו בעניין הזה של הפנייה.

מל פולישוק-בלוך: זה מה שאנחנו נעשה.

אלי מויאל: אבל צריך להגיד גם שבחים לאנשים שעוסקים במלאכה הזאת, פיקוד העורף ומשרד הביטחון עושים פה ימים כלילות, אנשים נאמנים שחיים את המקום הזה ורצים אתנו והם שומעים אותנו ובאים לפה ועונים לנו לטלפונים ב2- בלילה, אבל המגבלות הן כפי שתיארנו אותן, אבל האנשים באמת אנשים מופלאים שהעניין של הביטחון של הילדים שלנו ממש בנפשם.

אלי מויאל: וכל דרישה וכל בקשה מן הגורן ומן היקב אם צריך כאן.

מל פולישוק-בלוך: אבל צריך לסייע להם, צריך לתת להם את האמצעים לעשות את כל הדברים שהם הולכים לעשות.

אלי מויאל: או-קיי, אבל צריך להגיד שבחם של אנשים שעובדים בשטח שזה אנשי משרד הביטחון, אנשי פיקוד העורף שהם אנשים מופלאים ושעושים עבודה ישרה מאוד ונאמנה מאוד.

מל פולישוק-בלוך: אני רוצה לומר לך שלפעמים אני, הרי כל יום אנחנו יושבים על כל מיני נושאים מדוחות המבקר, מנושאים אחרים שאנחנו רוצים שהמבקר יחקור ויבדוק ואני חושבת שזה מחזיק אותי שאני רואה אנשים נפלאים שיש לנו במדינת ישראל שלמרות המערכת, למרות מי שבצמרת של המערכת, מצליחים לעשות דברים, לפעמים אי אפשר להבין איך הם עושים את זה.

מל פולישוק-בלוך: אבל זה באמת מה שמציל את המדינה פה ואנחנו רוצים לעזור להם לאותם אנשים לעשות את העבודה מה שמתחייבים.

מל פולישוק-בלוך: אדוני ממשרד הפנים, רצית להתייחס?

אבי הלר: משפט אחד, כל הדברים שראש העיר אמר הם לצערי הם נכונים וגם ממשרד ראש הממשלה.

אבי הלר: אותם 5 מיליון, יש הבטחה שלטונית ונכון יש איזשהו אקט פרוצדורלי והמסר שקיבלת אותו הוא נכון שהחשב מטעמי ביטחון ביקש את חוות הדעת של היועץ המשפטי של המשרד.

אבי הלר: כמו שאת קיבלת עדכון, גם אני ביקשתי ואני מאמין שתוך 24 שעות, 48 שעות הקרובות הכסף יועבר לעיריית שדרות ובזה תם ונשלם.

מל פולישוק-בלוך: תודה רבה.

30694: אני רוצה רק להעיר הערה נוספת ושחשוב לציין שלגבי גנים יש תכנון ויודעים מה רוצים.

30694: לגבי בתי-ספר גם בעיר אצלנו אני יודע לכל כל בית הספר, ודאי לא התיכוניים, מתוכננים להיות מוגנים.

30694: זאת אומרת, אחת הסיבות של המחאה כמעט הייתי אומר שאין לה סיכוי של ההורים שלנו, בתיכון אצלנו וביסודי, זה שבעצם אין באופק אפילו קצה של פתרון.

30694: כלומר גם בתכנון, באותם 210 מיליון למעשה, הם שולחים את הילדים אלינו ומה שאנחנו יכולים להגיד, זה אנחנו מקווים שממשלת ישראל תצליח למנוע את השיגורים או שהם ייפלו לא עליהם.

30694: ואני חייב להגיד שזאת תחושה מאוד מסתכלת, מאוד לא פשוטה.

30694: אני יודע שאין פתרונות מלאים, אבל נראה לא סביר שלא יושקע שום דבר, למעט מיגוניות בטון כאלו מגעילות.

מל פולישוק-בלוך: קודם שאלתי, מנדי אולי אתה יודע, פורסם שבתע"ש מפתחים משהו מאוד מתקדם בנושא מיגון גגות.

מל פולישוק-בלוך: מישהו קישר את תע"ש ושדרות במקרה?

יעקב אור: ראיתי את הפרסום.

אלי מויאל: מלי, לנו אין say בנושא המיגון.

אלי מויאל: אנחנו לא מומחים לדברים, אנחנו מקבלים.

מל פולישוק-בלוך: אני לא אמרתי שאתה צריך להגיע, אני שואלת מידע כללי אולי מישהו היה אתכם בקשר?

אלי מויאל: היה לנו עם פיקוד העורף ומשרד הביטחון.

רן כהן: לסיכום, צריך להתווסף לו עוד שתי החלטות, לדעתי מאוד משמעותיות.

רן כהן: האחת, שחייבים באמת משרד הביטחון חייב להגיע למצב שבו יש תכנון מיגון לכל בתי הספר שעדיין אין להם תכנית.

רן כהן: מוסדות ציבור זה סוגיה אחרת, צריך לדון בזה בישיבות בין ראש העיר, בין ראש המועצה האזורית לבין משרד הביטחון.

רן כהן: אבל פה ההבטחה השלטונית היתה שמוסדות לימוד ימוגנו.

רן כהן: גם בית-ספר תיכון הוא מוסד לימוד של מדינת ישראל והאחריות היא עליה.

רן כהן: ולכן זה דרישה שניה.

רן כהן: הדרישה השלישית לדעתי שצריך להוסיף אותה כאן את העובדה שצריך לפנות לראש הממשלה שהנושא של התקציב לא יתפרס על שלוש שנים, אלא שזה יהיה בדיוק על תקופת הבניה.

רן כהן: אין פה זמן לחכות שכיתה כלשהי באיזה גן או גן איזשהו יהיה בשנת 2007 כי בגן הזה יכול ליפול חלילה קאסם או טיל איפה שהוא בשנת 2005 או בשנת 2006.

רן כהן: אין דבר כזה, לא קיים דבר כזה.

רן כהן: אם תקופת המיגון היא שישה חודשים, שמונה חודשים, זה צריך להיות גם תקופת התקצוב.

רן כהן: פה לא צריך לחכות שום דבר, אז יוציאו את השקל הזה, אבל ילד חלילה אם יהיה ירי, יישאר בחיים.

יוסף פנחס כהן: אם יורשה לי רק להוסיף כאן ולחדד כמה נקודות.

יוסף פנחס כהן: אני רוצה להוסיף עוד נושא מאוד חשוב שלא עלה כאן והועלה בפני משרד הביטחון, יש דרישה מאוד צודקת של תושבים כאן, דווקא בשכונות הותיקות של העיר, דירות צמודות קרקע שהוקמו לפני החוק שמחייבת הקמת מרחבים מוגנים ולא מדובר בהרבה יחידות דיור.

יוסף פנחס כהן: באנו כעירייה ודרשנו לבנות איזשהו מסלול סיוע מיוחד בדומה למה שהיה פעם בשיקום שכונות שלאפשר השתתפות של התושב עצמו עם הבנקים ועם משרד השיכון ועם משרד הביטחון כדי שההוצאה לא תהיה גדולה ולהסב חדר אחד בתוך דירה, כי המון דירות כאן נפגעו מקסאמים וזה היה ממש פיקוח נפש.

יוסף פנחס כהן: וביקשנו לבנות איזשהו מסלול כדי להסב חדרי מגורים יחידות בודדות בתוך דירת מגורים ולא מדובר בהרבה דירות.

רן כהן: אתה מדבר על הדירות הפרטיות או על הדירות הציבוריות?

יוסף פנחס כהן: על הפרטיות, מדובר בסך-הכל בכל העיר שדרות ב- 800 יחידות דיור שאין בהן ממד”ים בכלל וישנה סכנה רצינית ועד הרגע הזה משרדי הממשלה לא השכילו לשבת, לא משרד השיכון עם משרד הביטחון ולא האוצר עם שניהם.

רן כהן: מה קורה עם הביטחון בדיור הציבורי?

יוסף פנחס כהן: רק אם יורשה לי, מה שאמר כאן שר האוצר לא מזמן כשזה עלה בפניו זה שתושבי גילה אין להם פתרונות יותר טובים.

יוסף פנחס כהן: הוא אמר את זה כראש עיריית ירושלים לשעבר.

אלי מויאל: אבל צריך להוסיף עוד הערה, נדמה לי שפיקוד העורף קיבל על עצמו לעשות סקר.

יוסף פנחס כהן: סקר, אבל אין פתרון, אין בתאכלס שום תשובה.

יוסף פנחס כהן: לא רק זה אלא דאגנו, היתה פה בישיבה תושבת העיר שחטפה טיל קאסם בפגיעה ישירה בביתה בחודש תשיעי להריונה כרגע, באה לכאן לשר האוצר ואמרה לו, אני מצטט מילה במילה, "שיפצו לי את הבית יפה מאוד, הכל טוב ויפה, ממש החזירו לי הכל חדש, אבל אני חרדה לגור בבית.

יוסף פנחס כהן: כל התראה של "שחר אדום" מקפיצה אותי, אני רוצה לעזוב את העיר, כי אין לי חדר מוגן, אני בסך-הכל רוצה להקים חדר מוגן בתוך הבית".

יוסף פנחס כהן: דבר נוסף ואחרון שכדאי לומר אותו כאן לכל הנוכחים, כדאי שתדעו שעד 2001 אף אחד לא דמיין במחשבות שלו, גם לא המחשבות הכי זדוניות שטיל קאסם ייפול כאן בעיר שדרות וחשוב לדעת שעד 2003 ואלון יעיד על זה, אפילו מוקד עירוני לא היה בעיר כמו שהוא לא היה במועצה אזורית שער הנגב והיינו אנחנו שנלחמנו ממש מלחמת התשה מול משרד הביטחון.

יוסף פנחס כהן: שכנענו אותם להקים בשדרות מוקד ביטחוני, שהיום משום מה פתאום כולם רוצים לבקר בו ופתאום ראש עיריית כפר סבא וראש העיר ברמת השרון וכולם רוצים להקים מערכת התראה "שחר אדום" שפועלת מתוך אותו מוקד שעיריית שדרות במלחמה ממש עקובה מדם.

יוסף פנחס כהן: מה שאני רוצה לבוא ולומר לסיכום זה שצריך להבין שבסך-הכל בשנתיים הצלחנו פה להרים המון מערכות שהיום משמשות מודל ודוגמה ובאים פה ממש כמו אתר תיירות ללמוד מה זה “שחר אדום” ואיך פועלת מערכת ההתראה.

מל פולישוק-בלוך: מי עוד רוצה להוסיף?

מל פולישוק-בלוך: עוזי, רצית להתייחס למשהו?

30709: רציתי מילה, אני אורח כאן.

אלי מויאל: זה לא מדויק, עוזי הוא תושב המקום.

30709: ולא לצורכי מס.

30709: אני יכול לתרום תרומה אחת מניסיוני, הייתי סגן רמטכ"ל כשיצאנו מלבנון ועשינו את כל הקו הצפוני, אני גם הייתי אלוף פיקוד מרכז במשך כמעט שלוש שנים.

30709: יש קריטריון אחד שעובד מצוין והוא לעשות איזה שהיא השוואה, איזה שהיא פרופורציה בין מה עושים מבחינה ביטחונית לצבא לבין מה עושים מבחינה ביטחונית לאזרחים.

30709: יצאנו מלבנון זה הלך בשני מסלולים.

30709: הצבא היה לו תכנית איך הוא בונה מוצבים נגד מרגמות 120 מ"מ ומי שמכיר זה צריך הרבה מיגון לזה.

30709: לידם היה בית ילדים עם מיגון, איך החיילים קראו לזה, "נגד 20 מ"מ", זה שכבה של 2 ס"מ אפילו לא בטון, מן רביץ כזה .

30709: ולכן אנחנו עשינו, אני עשיתי ביוזמתי ואמרתי, תשמעו, אני עשיתי בשלומי את ההוצאות לצבא למען האמת.

30709: אמרתי, לא יבנו בשום מקום ליד מקום יישוב מתקן צבאי עם מיגון בצורה לא פרופורציונאלית לזה, אז בואו נחלק את כל הכסף שיש ונעשה שוויון.

30709: אותו דבר היה ביהודה ושומרון שהתחלנו עם ההסעות הממוגנות.

30709: היה מצב שקצין הביטחון, קצין אגמ"ר הפיקודי היה אוסף את כל הקצינים, את הרבש"ים (רכזי הביטחון השוטף) של היישובים והם היו מחכים לו כי הוא היה בא עם הרכב הממוגן מהפיקוד והם היו נוסעים עם המכוניות הרגילות שלהם לאותה פגישה.

30709: ברגע שאתה שם את הקריטריון הזה ותראו מי שנמצא בסיור, מי שנלחם, אז הוא צריך מיגון אחר.

30709: אני לא אומר שהכל יהיה אותו דבר.

30709: אבל ברגע ששמת קריטריון הזה גם את העניין התקציבי וגם את שאלת הסטנדרטים מה הגובה של המיגון, מקבלים פרופורציות נכונות לאיפה סדר העדיפות בחיים.

מל פולישוק-בלוך: תודה רבה וזה בדיוק מוביל אותי גם לסיכום, אלא אם כן מישהו רוצה לדבר.

מל פולישוק-בלוך: למחר יש לנו ישיבה מאוד חשובה על הכנת תקציב הביטחון.

אלי מויאל: מתי תתכוננו לבחירות עם הוועדה הזאת, תגידי לי.

מל פולישוק-בלוך: אני רוצה להגיד לך, שאני ביקשתי היום להוציא מכתב ליושב-ראש הכנסת, אני אומרת זה כאן, המבקר בתחילת הישיבה דיבר על כך שאני חרוצה ואני ביקשתי במכתבי מיושב-ראש הכנסת שיקטין את התקופה של הפגרה של הכנסת.

מל פולישוק-בלוך: אני חושבת שזה הפקרות שהכנסת יוצאת לפגרה שלושה חודשים לפני הבחירות.

מל פולישוק-בלוך: אם היה חודשיים זה היה מספיק, מי שצריך לעשות בחירות שיעשה בחירות, מי שיש לו עבודה בכנסת, שיעשה עבודה בכנסת.

מל פולישוק-בלוך: אני חושבת שהתפקיד שלי ושל חברי, כל חברינו בוועדה, הוא תפקיד מאוד חשוב ואיך אמר המבקר, המבקר מוקיע וגורם לשקיפות של השחיתות, אנחנו אחד הזרועות שעושים את זה ולכן התפקיד שלנו כל-כך חשוב.

מל פולישוק-בלוך: וזה שחיתות וזה ליקויים וזה מחדלים, איך אמרנו, גורם ל, תשמעו, על מה אנחנו מדברים פה על חיים של אנשים.

מל פולישוק-בלוך: ככה שאני בהחלט חושבת שזה לא בסדר שאנחנו כבר הגענו מפגרה ואנחנו יוצאים עוד לפגרה.

מל פולישוק-בלוך: אבל זה ככה במאמר מוסגר.

מל פולישוק-בלוך: מחר אנחנו עוסקים בתהליכי קבלת החלטות של הכנת תקציב הביטחון.

מל פולישוק-בלוך: אתה דיברת על זה שיש קריטריונים שונים לחלוטין, אני אומרת לך, זה שתי מדינות.

מל פולישוק-בלוך: אתה יודע יותר ממני, יש שתי מדינות במדינת ישראל.

מל פולישוק-בלוך: בעצם יש מדינה אחת, צה"ל ואנחנו הנספחים.

מל פולישוק-בלוך: וככה זה נראה התקציב גם.

מל פולישוק-בלוך: התקציב מועבר, אני פותחת פה פתח למחר אבל התקציב בהיקפים של מיליארדים מועבר בלי שכנסת ישראל יודעת בכלל מה מועבר.

מל פולישוק-בלוך: אז נכון שעושים את זה במנות של 90 מיליון כל פעם כי לא צריכים בפחות מזה, עד 90 מיליון לא צריכים אישור של אף גורם, לא בכנסת, לא ועדת כספים ולא שום גורם.

מל פולישוק-בלוך: אבל זה מצטבר במיליארדים.

מל פולישוק-בלוך: וכשהדברים נעשים בצורה כזאת אנחנו מקבלים החלטות שאין להן שום פרופורציה.

מל פולישוק-בלוך: ו- 210 מיליון לא מגיעים לאן שהם צריכים להגיע.

מל פולישוק-בלוך: אז ברוח הדברים האלה אני חושבת שיש כאן הפקרה של התושבים שזו כשלעצמה הפקרות שלטונית.

מל פולישוק-בלוך: אני חושבת כפי שדובר על החמישה מיליון, אני יודעת שאתה עושה מאמצים גדולים ואתה מקושר אישית עם כל מי שצריך לקבל החלטות, אבל אני יודעת כמה הם נלחצו במשרד הפנים, לפחות הגורמים שאנחנו דיברנו אתם העידו על כך שהם ידעו שיש היום ישיבה, הם ידעו שאנחנו יושבים וגם המבקר יושב כאן והיום שרי הממשלה ופקידים בכירים בממשלה יודעים שהם צריכים לדאוג ממבקר המדינה.

מל פולישוק-בלוך: אנחנו הזרוע של המבקר, הוא הזרוע שלנו, אני אומרת את זה יותר נכון.

מל פולישוק-בלוך: אבל העבודה המשותפת הזאת שמביאה לידי כך שמי שעושה את עבודתו שלא כשורה, צריך לתת את הדין והם די חוששים.

מל פולישוק-בלוך: ואם הם יודעים שהכסף צריך להגיע אז אני מבטיחה לך, כפי שאתה אמרת, הוא יגיע אבל רק בגלל שאנחנו מעלים את זה לאור היום שמישהו כאן לא עושה את העבודה.

מל פולישוק-בלוך: בוודאי ובוודאי שאנחנו נעשה את זה גם בנושא של המיגון.

מל פולישוק-בלוך: ולכן אנחנו נפנה במכתב עם הפירוט שחבר-הכנסת רן כהן הציע לראש הממשלה, לשר הביטחון, נדרוש מהם לקיים לאלתר את ההבטחה למיגון בתי הספר בראש ובראשונה, כל הצרכים הנוספים בהחלט כן.

מל פולישוק-בלוך: אני כן חושבת שההחלטה למגן קודם בתי ספר היא החלטה נכונה.

מל פולישוק-בלוך: כי כאן יש מצבור של ילדים במשך זמן יחסית ארוך, זה לא באים לאיזה אירוע במתנ"ס והולכים, הם נמצאים שם כמה שעות וצריכים למגן.

מל פולישוק-בלוך: אדוני המבקר, אתה רוצה להוסיף משהו?

מיכה לינדנשראוס: כן, אני רוצה לברך על הישיבה שהיתה כאן.

רן כהן: אולי ברשותך תוספת קצרצרה, ממש בחצי משפט בדיוק למסמך שאמרת אותו שהפניה צריכה להיות לראש הממשלה לבצע את זה עוד לפני שהדוח מתפרסם.

מל פולישוק-בלוך: כן, את זה אמרתי קודם לכן.

רן כהן: שיהיה לפחות שעות של עיון במועד.

מל פולישוק-בלוך: בהחלט, זה אנחנו נכתוב במכתב.

מל פולישוק-בלוך: אני מודה לכל שמי שטרח והגיע עד לכאן.

מל פולישוק-בלוך: תודה רבה, הישיבה נעולה.